b'\n_START_ARTICLE_\n\xc5\xbdivljenje kot v filmu (roman)\n_START_SECTION_\nVsebina\n_START_PARAGRAPH_\nGlavna junakinja zgodbe je \xc5\xa1tirinajstletna Julija. Z bratom in o\xc4\x8detom \xc5\xbeivi v mestu in njeno \xc5\xbeivljenje se vrti okrog plesa, prijateljev in \xc5\xa1ole. Ko o\xc4\x8de nekega dne napove, da se bodo preselili na vas k njegovi novi prijateljici, se mora Julija sprijazniti z dejstvom, da bo dobila sestro. Na za\xc4\x8detku je vse dobro, nato pa se njeno \xc5\xbeivljenje obrne na glavo. Jasna, ki je enake starosti kot Julija, poskrbi, da se Julija na vasi dobro po\xc4\x8duti. Vse bolj jo ob\xc4\x8duduje, si sposoja njene obleke in ji posku\xc5\xa1a biti podobna. Kmalu Jasna prevzame njeno identiteto in stvari se zapletejo. Zgodba se razplete v drve\xc4\x8dem avtu, ko se dru\xc5\xbeina vra\xc4\x8da z napornega snemanja. Zgodi se nesre\xc4\x8da, toda brez huj\xc5\xa1ih posledic.\n_START_SECTION_\nZbirka\n_START_PARAGRAPH_\nKnjiga je iz\xc5\xa1la v zbirki Dober dan, roman! in sicer pod zaporedno \xc5\xa1tevilko 15. V isti zbirki so od njenih romanov iz\xc5\xa1li \xc5\xa1e Silvija, De\xc5\xbe, Veliko srce in Prigode Poprove Pipi.\n_START_SECTION_\nPriredbe\n_START_PARAGRAPH_\nPo romanu je bil leta 2005 posnet tudi mladinski film z istim naslovom.'